Politinis marketingas Lietuvoje 2026

2024 m. Trump'as laimėjo rinkimus ne per CNN. Per podcast'us.

14 podcast'ų. 68,7 mln. YouTube peržiūrų. Vien Joe Rogan - 47 mln.

Tradicinė žiniasklaida buvo apeita. Kalbėjosi apie 3 valandas, žmogiškai. Rinkėjas pajuto, kad „pažįsta" kandidatą. Ypač tai suveikė, nes soc medija jau buvo perpildyta AI video ir rinkėjas tiesiog norėjo pamatyti tikrą žmogų ir kaip jis mąsto. (Nation)

Kaip tai atrodys Vilniuje?

Iki 2027 m. savivaldos rinkimų - mažiau nei metai. Dabartinis meras Valdas Benkunskas (TS-LKD) oficialiai dar nepaskelbė, ar kandidatuos, bet jau samdo nuomonės formuotojus, renka parašus dėl migrantų politikos, kuria svetainę - „1000darbu lt" už 22 000 eur. Politologai sako tiesiai: kampanija jau pilnai prasidėjo. (LRT, LRT)

Konkurentai jau aiškėja: Artūras Zuokas - paliko Centro dešinės sąjungą, kuria savo nepartinį komitetą „Vilnius gali". Žmogus su jauna šeima, mažu vaiku, ramiu gyvenimu lipa atgal į „miesto ūkininko kėdę" - pats taip vadina. Amerikoje toks kandidatas lažybų bendrovėse būtų aiškus favoritas. JAV politikoje ir versle nesėkmė yra CV eilutė. Trump'as bankrutavo šešis kartus. Steve Jobs buvo išmestas iš savo paties įmonės, o Bloomberg'as karjerą pradėjo perlipęs 40. Lietuvoje kitaip. Kadenciją atbuvęs - jau „atidirbtas". Vieną verslą uždaręs - „nurašytas". Mes politikus traktuojame kaip vienkartinius indelius. Vakaruose toks žmogus vadinamas „experienced operator (lietuviškai galėtume versti kaip: patyręs vadovas, lyderis, vykdytojas)". Nesupraskite neteisingai - nesakau, kad Zuokas mano favoritas, apskritai šiuo klausimu patyliu, nes į viską žvelgiu iš marketingo perspektyvos, tik tai, kad jis vienintelis turi tikrą 'produkt-market fit' istoriją Vilniuje.

Kitas kandidatas - Aleksandras Nemunaitis, partijos „Lietuva – VISŲ" pirmininkas, Vilniaus tarybos narys. Galimai - Ignas Vėgėlė, steigia naują judėjimą, sprendimą dėl partijos priims birželį. (LRT)

Kaip keitėsi politinis marketingas per 15 metų:

2010 → plakatai, TV, dienraščiai
2015 → Facebook tampa standartu
2019 → tikslinė FB reklama, video
2023 → influenceriai, memai, TikTok pradžia
2026 → long-form turinys, podcast'ai, „minkšta" kasdienybė, AI

Ar užteks Facebook'o ir video?

Ne. Facebook'as Lietuvoje dominuoja 45+ amžiaus grupėje. Bet 18–35 m. rinkėjas sprendimą priima per:

- ilgus pokalbius pas žinomus žmones;

- TikTok klipus (partijos vis dar nenaudoja sistemingai);

- Spotify/YouTube podcast'us;

- Influencerių rekomendacijas;

Mano prognozė:

Pirmas LT politikas, kuris praleis 2-3 valandas Tapino formato laidoje ir kalbės kaip žmogus, ne kaip kalbos pranešėjas - įgis pranašumą.

Daugiausia eteryje ≠ laimėtojas. Bet ilgiausiai vienoje vietoje, su tinkama auditorija = neginčijamas pranašumas. Geriausia rinkimų strategija 2027 m. nebus 200 000 eur reklamos biudžetas. Tai bus 50 valandų autentiško long-form turinio, sukirpto į 500 trumpų klipų, paskirstyto per AI į 11 segmentų pagal seniūniją. Kas pirmas tai padarys - laimi. Visi kiti renka parašus prie ministerijų.

Klausimas vienas: kas pirmas tai padarys profesionaliai?

@vilnius